- Hindi News
- National
- बालक उमावि में विद्यार्थियों को रोल नंबर ढूंढने में हुई परेशानी, बैठक व्यवस्था भी गड़बड़ाई
बालक उमावि में विद्यार्थियों को रोल नंबर ढूंढने में हुई परेशानी, बैठक व्यवस्था भी गड़बड़ाई
माशिमं की कक्षा 10वीं की बोर्ड परीक्षा का संस्कृत का पहला पर्चा गुरुवार को नगर के दो परीक्षा केंद्रों पर हुआ। शासकीय बालक उमावि में सूचना बोर्ड नहीं होने से पहले दिन विद्यार्थियों को रोल नंबर ढूंढने में परेशान होना पड़ा। केंद्राध्यक्ष व सहायक केंद्राध्यक्ष बच्चों को उनके कक्ष में पहुंचाने के लिए मशक्कत करते रहे। वहीं परीक्षार्थियों की संख्या अधिक होने से बैठक व्यवस्था भी गड़बड़ा गई। जगह नहीं हाेने से बच्चों को बरामदे में बैठाया गया। केंद्र प्रभारी अशोक सक्सेना ने बताया केंद्र पर ड्यूटी दे रहे शिक्षक राजाराम मकवाना की भतीजी व शंभूलाल भिलवाड़ा का भतीजा इसी केंद्र पर परीक्षा दे रहे थे। इसलिए दोनों से शपथ लेकर ड्यूटी निरस्त की गई। केंद्र पर 332 में से 321 बच्चों ने परीक्षा दी है। जबकि 11 अनुपस्थित रहे। शासकीय कन्या उमावि पर 200 परीक्षार्थियों में से 196 शामिल हुए। जबकि 4 अनुपस्थित हुए।
पहला पर्चा देकर मुस्कराते हुए निकले परिक्षार्थी
महिदपुर रोड | माध्यमिक शिक्षा मंडल की बोर्ड परीक्षा का प्रथम पर्चा परीक्षा केन्द्र पर समयानुसार गुरुवार को संपन्न हुआ। ग्रामीण क्षेत्र की शासकीय, अर्धशासकीय शिक्षण संस्थाओं में पंजीकृत 355 छात्र छात्राओं में से 350 ने अपनी उपस्थिति देकर परीक्षा दी परीक्षा देकर लौटे। आंचल मंडोवरा, आंकाक्षा शर्मा, प्रीती जायसवाल, पलक सोनी, आरिफ मंसूरी सहित छात्रों ने बताया कि आज का पहला प्रश्नपत्र आसान था। सुबह से ही परीक्षा केंद्र पर बोर्ड का पहला पेपर देने के लिए विद्यार्थियों में भारी उत्साह था।
आक्याजागीर | शासकीय उमावि में गुरुवार को कक्षा 10वीं के संस्कृत विषय की परीक्षा हुई। केंद्राध्यक्ष साधना दवे के अनुसार कुल 214 विद्यार्थी में से 4 विद्यार्थी अनुपस्थित रहे। बीईओ अर्जुनसिंह सोलंकी व नायब तहसीलदार दयाराम निगम ने केंद्र का निरीक्षण किया। इसमें कुछ कमरों में 1 टेबल पर दो बच्चों के बैठने पर उन्होंने आपत्ति लेकर कमरे और फर्नीचर की कमी होने पर अन्य किसी स्कूल से व्यवस्था कर मावि के कमरों का उपयोग करने के निर्देश दिए। परीक्षा खत्म होने के बाद केंद्र प्रभारी और सहायक द्वारा 2 अन्य कमरों में अतिरिक्त फर्नीचर की व्यवस्था की गई।
आक्याजागीर | परीक्षा केंद्र पर निरीक्षण करते अधिकारी।
महिदपुर रोड | परीक्षा केंद्र पर छात्रों की भीड़ तथा कतार में जाते हुए।
एक टेबल पर बैठे दो विद्यार्थी, बीईओ ने कहा- अतिरिक्त फर्नीचर की व्यवस्था करें, अधिकारियाें ने लिया जायजा
बरामदे में बैठकर परीक्षा देते बच्चे।
छात्रा का रोल नंबर देखते केंद्राध्यक्ष।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva